wannaphong/clean_thaiwikipedia huggingface dataset:
# ปล้นนะยะ 2 อั๊ยยยย่ะ
ปล้นนะยะ 2 อั๊ยยยย่ะ  เป็นภาพยนตร์ไทยแนวตลกแอ็คชั่น ซึ่งเป็นภาคต่อจากภาพยนตร์ ปล้นนะยะ ซึ่งมีแผนจัดฉาย ณ วันที่ 5 เมษายน พ.ศ. 2555 โดยมี พจน์ อานนท์ เป็นผู้กำกับ และมีนักแสดงระดับแถวหน้าร่วมแสดงหลายรายออย - ธนา พลิกบทบาท เป็นโจรหน้าบากใน ปล้นนะยะ 2 อั๊ยยยย่ะ โดยภาพยนตร์เรื่องนี้เป็นภาพยนตร์ภาคต่อที่เว้นช่วงจากภาพยนตร์ภาคแรกซึ่งห่างหายไปนาน 9 ปี และ พจน์ อานนท์ ได้ใช้เวลาในการถ่ายทำสำหรับภาคต่อนี้กว่า 9 เดือนพจน์ เผย ปล้นนะยะ 2 อั๊ยยย่ะ ถ่ายไป 9 เดือนยังปิดกล้องไม่ได้ โดยยังได้มีการเดินทางไปถ่ายทำ ณ ประเทศเกาหลีใต้อีกด้วยอัดขายขำ 'ปล้นนะยะ 2 อั๊ยยยย่ะ'

ภาพยนตร์ทำรายได้เปิดตัวในช่วงสุดสัปดาห์ ณ วันที่ 5-8 เมษายน พ.ศ. 2555 ที่ 7 ล้านบาท และปิดที่ 16 ล้านบาท

 เนื้อเรื่องย่อ 
เนื้อเรื่องกล่าวถึงสถาบันเสริมความงามแห่งหนึ่ง ที่มีการรวมตัวกันของสาวประเภทสอง ซึ่งเดินทางมาเพื่อรับการศัลยกรรม แต่แล้วก็เกิดเหตุการณ์ไม่คาดฝันเมื่อกลุ่มนักศึกษาช่างกลเข้ามาที่โรงพยาบาลในสภาพที่มีเลือดอาบไปทั่วจากเหตุยิงกันบนรถเมล์ ศัลยแพทย์ความงามจึงจำต้องทำการผ่าตัดผู้บาดเจ็บแทน

 นักแสดง 
 ธนา สุทธิกมล รับบทเป็น ณเดช คูมิโกะ
 สมชาย เข็มกลัด รับบทเป็น ไม้
 บงกช คงมาลัย'ออย-ธนา' พลิกบทบาท เป็นโจรหน้าบากใน 'ปล้นนะยะ 2 อั๊ยยยย่ะ'. เดลินิวส์. ฉบับที่ 22,797. วันอังคารที่ 13 มีนาคม พ.ศ. 2555. ISSN 16860004. หน้า 35 รับบทเป็น ปู
 จาตุรงค์ มกจ๊ก รับบทเป็น เจ๊พริก
 โก๊ะตี๋ อารามบอย รับบทเป็น โทนี่/ญาญ่า
 เกริก ชิลเลอร์ รับบทเป็น เจ๊จอย
 ภรัณยู โรจนวุฒิธรรม รับบทเป็น ตึ๋ง
 วีรดิษฐ์ ศรีมาลัย รับบทเป็น ตัวแทนขายประกันชีวิต
 ตรีชฎา เพชรรัตน์ รับบทเป็น หมอยิ่งลักษณ์
 เลโอ โซสเซย์ รับบทเป็น ม่อน
 ณฉัตร จันทพันธ์ รับบท  เดท
 ฮาเวิร์ด หวัง รับบทเป็น บาส
 ญาณวรุตม์ สุทธิวาส (ซันนี่ ยูโฟร์) รับบทเป็น หมออ่วม อรทัย
 อรุชา โตสวัสดิ์ รับบทเป็น ผู้กองพอร์ช
 ธนัชพันธ์ บูรณาชีวาวิไล รับบทเป็น ตำรวจ
 ชัยวัฒน์ ทองแสง
 กฤต เจนพานิชการ รับบทเป็น ผู้สื่อข่าว (รับเชิญ)
 รัฐภูมิ โตคงทรัพย์ รับบทเป็น เคน (รับเชิญ)

 เพลงประกอบภาพยนตร์ 
 ปล้นอั๊ยยยย่ะ (ขับร้องโดย สมชาย เข็มกลัด ดนตรีโดย วง ม๊อคค่า การ์เด้น)
# สถานีรถไฟอิเกบูกูโระ
สถานีอิเกบูกูโระ  เป็นสถานีรถไฟตั้งอยู่ในย่านอิเกบูกูโระ เขตโทชิมะ กรุงโตเกียว ประเทศญี่ปุ่น ด้วยจำนวนผู้โดยสารกว่า 2.71 ล้านคนต่อวันในปี ค.ศ. 2007 ทำให้สถานีแห่งนี้เป็นสถานีที่มีผู้โดยสารหนาแน่นที่สุดเป็นอันดับสองของโลกรองจากสถานีชินจูกุ

และเป็นสถานีทีคับคั่งที่สุดของรถไฟโทบุ เซบุ และโตเกียวเมโทร เป็นสถานีหลักของเส้นทางรถไฟที่มาจากจังหวัดไซตามะและย่านที่พักอาศัยอื่นในบริเวณทิศตะวันตกเฉียงเหนือของโตเกียว

 เส้นทางรถไฟ 
 เจอาร์ตะวันออก 

 รถไฟเซบุ 

 รถไฟโทบุ 

 โตเกียวเมโทร 

 สถิติผู้โดยสาร 
ในหนึ่งวันมีจำนวนผู้โดยสารเฉลี่ยดังต่อไปนี้

หน่วยงานให้บริการ  จำนวนผู้โดยสาร  ปีงบประมาณ  หมายเหตุเจอาร์ ตะวันออก550,350ค.ศ. 2013ผู้โดยสารเท่านั้น หนาแน่นที่สุดเป็นอันดับสองของสถานีเจอาร์ ตะวันออกโทบุ472,132ค.ศ. 2014 หนาแน่นที่สุดของรถไฟโทบุเซบุ484,446 ค.ศ. 2013 หนาแน่นที่สุดของรถไฟเซบุโตเกียวเมโทร523,834 ค.ศ. 2013 หนาแน่นที่สุดของโตเกียวเมโทร
# สถานีรถไฟฮาราจูกุ
สถานีรถไฟฮาราจูกุ  เป็นสถานีรถไฟตั้งอยู่ในเขตชิบูยะ กรุงโตเกียว ดำเนินงานโดยบริษัทรถไฟญี่ปุ่นตะวันออก ชื่อของสถานีมาจากย่านฮาราจูกุที่อยู่ทางด้านทิศตะวันออกของสถานี

 สถานที่สำคัญใกล้เคียง 
 ศาลเจ้าเมจิ
 ฮาราจูกุ
 โอโมเตะซันโด
 สวนโยโยงิ
 ถนนทาเกชิตะ

 แหล่งข้อมูลอื่น 

 สถานีฮาราจูกุ 

ฮาราจูกุ
ฮาราจูกุ
หมวดหมู่:สิ่งก่อสร้างในเขตชิบูยะ
# หวงเฟยหง พิชิตตะวันตก
หวงเฟยหง พิชิตตะวันตก  เป็นภาพยนตร์ศิลปะการต่อสู้ฮ่องกง ค.ศ. 1997 ที่ร่วมเขียนและผลิตโดยฉีเคอะ และกำกับโดย หง จินเป่า ซึ่งทำการออกแบบท่าต่อสู้ให้กับภาพยนตร์ชุดนี้ ภาพยนตร์ชุดนี้เป็นภาคที่หกและเป็นภาคสุดท้ายของภาพยนตร์ซีรีส์หวงเฟยหง ซึ่งเป็นการกลับมาของ หลี่ เหลียนเจี๋ย ในบทบาทของวีรบุรุษแห่งตำนานนามว่า หวง เฟยหงOnce Upon a Time in China & America  ซึ่งได้เข้าแสดงแทนที่ จ้าว เหวินจั๋ว เคยเล่นในภาพยนตร์ภาคที่สี่และห้า

 เนื้อเรื่องย่อ 
หวง เฟยหง และสหาย ได้เดินทางไปยังอเมริกา เพื่อเป็นเกียรติการเปิดร้านใหม่แก่บรรดาลูกศิษย์ แต่ระหว่างการเดินทางนี้เอง หวงเฟยหงได้รับอุบัติเหตุจนสูญเสียความทรงจำ และพลัดหลงไปอยู่กับชาวอินเดียนแดง ต่อมา เขาได้พบกับบิลลี่ และได้กลายมาเป็นเพื่อนกันในภายหลัง อย่างไรก็ตาม หวงเฟยหงก็ได้พบกับเหตุการณ์อันเลวร้ายอีกครา เนื่องจากเขาถูกใส่ร้ายว่าได้กระทำการปล้นธนาคาร แล้วถูกส่งตัวไปเพื่อลงทัณฑ์ด้วยการแขวนคอ โดยที่ไม่อาจรู้ได้เลยว่าใครเป็นผู้วางแผนการอันชั่วร้ายนี้

 นักแสดงนำ 
 หลี่ เหลียนเจี๋ย รับบทเป็น หวง เฟยหง黃飛鴻之西域雄獅 
 กวน จือหลิน รับบทเป็น น้าสิบสาม/เส้าจุน
 สง ซินซิน รับบทเป็น อาฉี/กุ๊ยเจี่ยวชี (ตีนผีเจ็ด) 
 เฉิน กั๋วปัง รับบทเป็น อาซู (ฟันเหยิน ซู)
 เจฟฟ์ โวล์ฟ รับบทเป็น บิลลี่
 โจ ซายาห์ รับบทเป็น โจรเม็กซิกัน

 บ็อกซ์ออฟฟิศ 
หลี่ เหลียนเจี๋ย ได้หวนกลับคืนสู่ซีรีส์นี้อีกครั้ง และในทุกโอกาสการจัดฉายรอบท้ายของเฟรนไชส์ จะจัดฉายในช่วงสุดสัปดาห์ของตรุษจีน โดยจะอยู่ในช่วงชนโรงแข่งขันกับภาพยนตร์ของเฉินหลง และ โจว ซิงฉือ ซึ่งยังคงทำรายได้อยู่ในเกณฑ์ที่ดี ที่ 30,268,415 เหรียญฮ่องกง
# การสังหารหมู่ที่หมีลาย
การสังหารหมู่ที่หมีลาย (,) เป็นการสังหารหมู่พลเรือนไม่มีอาวุธในสงครามเวียดนาม เมื่อวันที่ 16 มีนาคม พ.ศ. 2511 มีผู้เสียชีวิตระหว่าง 347 ถึง 504 ศพ ในประเทศเวียดนามใต้ โดยทหารอเมริกันสังกัดกองร้อย "ชาร์ลี" แห่งกองพันที่ 1 กรมทหารราบที่ 20 กองพลน้อยที่ 11 แห่งกองพลทหารราบที่ 26  ผู้ถูกสังหารส่วนใหญ่เป็นหญิง เด็ก (รวมทั้งทารก) และคนชรา ภายหลังพบว่าบางศพถูกตัดแขนขาออก"Murder in the name of war—My Lai". BBC. July 20, 1998. ทหารสหรัฐ 26 นายถูกกล่าวหาว่ามีความผิดอาญาสำหรับพฤติการณ์ที่หมีลาย ทว่ามีเพียงร้อยตรีวิลเลียม แคลลีย์ (William Calley) ผู้นำหมวดในกองร้อยชาร์ลี เท่านั้นที่ถูกตัดสินว่าผิดจริงในการสังหารชาวบ้าน 22 คน เดิมเขาต้องคำพิพากษาจากศาลทหารให้จำคุกและใช้แรงงานหนักตลอดชีวิต แต่กลับรับโทษกักขังในบ้านเพียงสามปีครึ่ง

การสังหารหมู่เกิดขึ้นในหมีลายและหมีแคซึ่งเป็นหมู่บ้านขนาดเล็ก (hamlet) สังกัดหมู่บ้านเซินหมีSummary report from the report of General Peers .Department of the Army. Report of the Department of the Army Review of the Preliminary Investigations into the My Lai Incident (The Peers Report), Volumes I-III (1970). เหตุการณ์ดังกล่าวรู้จักกันในชื่ออื่นว่า การสังหารหมู่เซินหมี  หรือบางครั้งว่า การสังหารหมู่ซ็องหมี ชื่อรหัสทางทหารของสหรัฐสำหรับ "ฐานเวียดกง" คือ "พิงก์วิลล์"

เมื่อสาธารณะรับทราบเหตุการณ์ดังกล่าวอย่างแพร่หลายใน พ.ศ. 2512 ก็ได้เกิดความโกรธรุนแรงเป็นวงกว้างทั่วโลก การสังหารหมู่นี้ยังเพิ่มการคัดค้านในประเทศเรื่องความเกี่ยวข้องของสหรัฐในสงครามเวียดนามด้วย ทหารช่างสหรัฐสามนายผู้พยายามหยุดการสังหารหมู่และปกป้องผู้ได้รับบาดเจ็บภายหลังถูกสมาชิกวุฒิสภาสหรัฐหลายคนติเตียน พวกเขาได้รับจดหมายขู่และพบสัตว์ถูกตัดแขนขาหน้าประตูบ้าน อีก 30 ปีให้หลัง พวกเขาจึงได้รับการยกย่องสำหรับความพยายามนั้นhttp://www.npr.org/templates/story/story.php?storyId=5133444
# ดับเบิลยูซีดับเบิลยู ทันเดอร์
ดับเบิลยูซีดับเบิลยู ทันเดอร์เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่วันที่ 8 มกราคม ค.ศ. 1998-21 มีนาคม ค.ศ. 2001 ทางช่องTBS

ดูเพิ่ม
เวิลด์แชมเปี้ยนชิพเรสต์ลิง
# ชะนีแก้มขาวเหนือ
thumb

ชะนีแก้มขาวเหนือ (,) เป็นชะนีชนิดหนึ่ง

มีลักษณะที่แตกต่างกันชัดเจนระหว่างตัวผู้และตัวเมีย กล่าวคือ ตัวผู้จะมีขนสีดำตลอดทั้งลำตัว ยกเว้นบริเวณแก้มซึ่งจะมีสีขาวเด่นชัด ส่วนตัวเมียนั้นจะมีขนสีเหลืองอ่อนหรือสีครีมตลอดทั้งลำตัว ยกเว้นบริเวณกระหม่อมหรือกลางศีรษะซึ่งมีสีดำ

ขนาดเมื่อโตเต็มที่มีความยาวลำตัวตั้งแต่ศีรษะ 45-63 เซนติเมตร น้ำหนักตัวผู้ประมาณ 5.6 กิโลกรัม ขณะที่ตัวเมีย 5.8 กิโลกรัม

มีการกระจายพันธุ์ในป่าดิบชื้นของทางตอนเหนือของลาวติดต่อกับพรมแดนเวียดนาม และจีน

มีพฤติกรรมและนิเวศวิทยาอยู่รวมกันเป็นฝูงขนาดเล็ก ๆ บนต้นไม้สูง ซึ่งในฝูงจะเป็นครอบครัวกัน ประกอบไปด้วยตัวผู้จ่าฝูง 1 ตัว ตัวเมีย 1 ตัว และลูก ๆ อีก 2-3 ตัว จะมีอาณาเขตครอบครองเป็นของตัวเอง และมักจะส่งเสียงร้องที่สอดประสานกันระหว่างตัวผู้และตัวเมีย ขณะที่ห้อยโหนไปกับกิ่งไม้ โดยที่ตัวผู้จะมีเสียงร้องที่สลับซับซ้อนกว่าสัตว์เลี้ยงลูกด้วยนม ในประเทศไทยและภูมิภาคอินโดจีน หน้า 52 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2

ประชากรชะนีแก้มขาวเหนือในจีน เดิมเคยเหลือเพียง 60 ตัวเท่านั้น ก่อนที่จะมีการอนุรักษ์ ซึ่งปัจจุบันได้มีจำนวนเพิ่มขึ้นแล้วUntamed China with Nigel Marven, สารคดีทางอนิมอลพลาเน็ต. ทางทรูวิชั่นส์: เสาร์ที่ 19 มกราคม 2556
# ชะนีแก้มเหลือง
ชะนีแก้มเหลือง  เป็นชะนีชนิดหนึ่ง

มีลักษณะ ขนาดและรูปร่างใกล้เคียงกับชะนีแก้มขาว (N. leucogenys) และชะนีดำ (N. concolor) ซึ่งอยู่ในสกุลเดียวกันมาก  น้ำหนักเมื่อโตเต็มที่ประมาณ 5.75 กิโลกรัม

มีความแตกต่างกันระหว่างตัวผู้และตัวเมีย โดยตัวผู้จะมีขนตามลำตัวสีดำ มีขนสีทองปนแดงบริเวณแก้มและมีขนสีขาวบริเวณคาง ส่วนตัวเมียจะมีจนสีครีมตลอดทั้งลำตัว ส่วนในตัวลูกวัยอ่อนจะมีขนสีขาวนวลทั้งตัวทั้งตัวผู้และตัวเมีย

พบกระจายพันทางแถบเทือกเขาอันนัม อันเป็นพรมแดนระหว่างประเทศลาวกับเวียดนามทางตอนกลางและตอนใต้ และบางส่วนของกัมพูชา

มีพฤติกรรมความเป็นอยู่คล้ายกับชะนีชนิดอื่น ๆ คือ อาศัยและหากินบนยอดไม้สูงในป่าดิบ โดยมีอาหารหลัก คือ ผลไม้ และใบไม้อ่อน มักออกหากินในเวลากลางวันโดยห้อยโหนไปตามกิ่งไม้ มีเสียงที่สอดประสานกันระหว่างเพศ โดยที่ตัวผู้มักจะส่งเสียงร้องหลังจากที่ตัวเมียร้องเสร็จแล้ว  สัตว์เลี้ยงลูกด้วยนม ในประเทศไทยและภูมิภาคอินโดจีน หน้า 53 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2
# ธงชาติเนปาล
ธงชาติเนปาล เป็นธงชาติเดียวในโลกที่มิได้มีรูปทรงสี่เหลี่ยมผืนผ้า ธงนี้เป็นการรวมธงสามเหลี่ยมสองผืน สีแดงเข้มเป็นสีของกุหลาบพันปี ซึ่งเป็นดอกไม้ประจำชาติ สีแดงยังเป็นสัญลักษณ์แห่งชัยชนะในสงคราม ขอบสีน้ำเงินเป็นสีแห่งสันติภาพ ภายในมีรูปดวงอาทิตย์และจันทร์เสี้ยว ประกอบใบหน้ามนุษย์ด้วย กระทั่ง พ.ศ. 2505 ใบหน้ามนุษย์ถูกนำออกเพื่อทำให้ธงทันสมัย ใบหน้ายังเหลืออยู่บนดวงอาทิตย์ และ ดวงจันทร์บนธงพระอิสริยยศ สำหรับพระมหากษัตริย์ กระทั่งมีการล้มล้างพระมหากษัตริย์ใน พ.ศ. 2551

 การออกแบบ 
ธงชาติเนปาล ได้บัญญัติไว้ในร่างรัฐธรรมนูญใหม่ของราชอาณาจักรเนปาล ในวันที่ 16 ธันวาคม พ.ศ. 2505 ธงสามเหลี่ยมแต่ละผืนได้เคยถูกใช้ก่อนหน้านี้เป็นเวลากว่าสองศตรรษ และ ธงสามเหลี่ยมคู่ตั้งแต่คริสต์ศตวรรษที่ 19 โดยการออกแบบพื้นฐานจากรูปแบบธงดั้งเดิม ซึ่งได้ถูกใช้มาเป็นเวลากว่า 2,000 ปี

 สัดส่วน 

 ระบบสี 
 30px(1962–present) สีน้ำเงิน สีขาว สีแดงเลือดหมู Pantone RAL 5017 109c RAL 3027 CMYK 100-64-0-42 0-0-0-0 0-95-74-13 RGB 0-53-148 255-255-255 221-12-57 Hexadecimal #003594 #FFFFFF #C51D34

 วิวัฒนาการ
# ยอดโชกุนผู้กล้าหาญ
ยอดโชกุนผู้กล้าหาญ (,) เป็น ละครโทรทัศน์ จากญี่ปุ่นที่ออกอากาศทางช่อง ทีวีอาซาฮี เมื่อวันที่ 7 มกราคม ค.ศ. 1978 และออกอากาศตอนสุดท้ายเมื่อวันที่ 29 ธันวาคม ค.ศ. 2008 โดยละครเรื่องนี้ถือได้ว่าออกอากาศยาวนานที่สุดในญี่ปุ่นโดยใน ประเทศไทย ออกอากาศทางช่อง ทรูเอเชียนซีรีส์

โดยในละครเรื่องนี้จะย้อนไปในสมัย โชกุน โทะกุงะวะ โยะชิมุเนะ โชกุนคนที่ 7 ที่ได้ปลอมตัวเป็น ซามูไร พเนจรชื่อ โทะคุดะ ชินโนะสุเกะ เพื่อออกตรวจราชการทำให้ท่านโชกุนได้พบกับผู้คนและคดีต่างๆมากมาย
# เพียงพอนเส้นหลังขาว
เพียงพอนเส้นหลังขาว หรือ เพียงพอนหลังขาว  เป็นเพียงพอนชนิดหนึ่ง

มีรูปร่างเหมือนกับเพียงพอนชนิดอื่น ๆ แต่มีลักษณะเด่น คือ มีแถบสีขาวแคบ ๆ พาดตามแนวสันหลังบริเวณกึ่งกลางหลัง ตั้งแต่ท้ายทอยจรดโคนหาง และมีอีกแถบสีคล้ายคลึงกันตามแนวกึ่งกลางของใต้ท้อง ขนตามบริเวณลำตัวและหางมีสีน้ำตาลเข้ม บริเวณใต้คางและใต้คอมีสีเหลืองอ่อน หางมีความยาวประมาณครึ่งหนึ่งของลำตัว ตัวผู้จะมีแถบขนสีขาวพาดอยู่เพียงเส้นเดียว ขณะที่ตัวเมียจะมีอยู่ด้วยกันสองเส้น

มีความยาวลำตัวตั้งแต่หัวจรดโคนหางประมาณ 27.5-32.5 เซนติเมตร ส่วนหางยาว 14.5-20.5 เซนติเมตร น้ำหนักตัวประมาณ 1-2 กิโลกรัม

พบกระจายพันธุ์ในป่าบนภูเขาที่มีความสูงจากระดับน้ำทะเลประมาณ 1,200-2,000 เมตร และเคยมีรายงานว่าพบในป่าผลับใบบนพื้นที่สูง ตั้งแต่แคว้นสิกขิมในอินเดีย, เนปาล, ภูฐาน, จีนทางตอนใต้, ลาวและเวียดนามทางตอนเหนือ และภาคเหนือและภาคอีสานของไทย

มีพฤติกรรมออกล่าเหยื่อในเวลากลางวัน โดยมักล่าสัตว์ขนาดเล็ก เช่น หนู เป็นอาหาร โดยเมื่อจับได้แล้วมักจะกัดที่จมูกจนตายสัตว์เลี้ยงลูกด้วยนม ในประเทศไทยและภูมิภาคอินโดจีน หน้า 68 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2

ในประเทศไทย จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง
# เพียงพอนไซบีเรีย
เพียงพอนไซบีเรีย (,) เป็นเพียงพอนชนิดหนึ่ง 

มีรูปร่างคล้ายกับเพียงพอนทั่ว ๆ ไป คือ เพรียวยาว ส่วนขาสั้น ลำตัวด้านบนมีสีน้ำตาลอ่อน บริเวณส่วนท้องจะมีสีที่อ่อนกว่า แต่สีจะเข้มขึ้นในช่วงฤดูร้อน ขนบริเวณคอจะมีสีขาวหรือสีน้ำตาลแดง มีขนาดโตเต็มที่ประมาณ 27-30 เซนติเมตร ความยาวหางประมาณ 13.5-15 เซนติเมตร โดยตัวผู้จะมีน้ำหนักและขนาดที่ใหญ่กว่าตัวเมีย น้ำหนักประมาณ 0.5-2 กิโลกรัม

มีการกระจายพันธุ์ค่อนข้างกว้าง โดยพบตั้งแต่ไซบีเรียในรัสเซีย, เอเชียกลาง, เอเชียตะวันออก, อนุทวีปอินเดีย, ภาคเหนือและภาคอีสานของไทย และทางตอนเหนือของลาวและเวียดนาม

มักอาศัยอยู่ในป่าที่อุดมสมบูรณ์ที่มีความชื้นไม่มากนัก และอยู่ในระดับพื้นที่สูงจากระดับน้ำทะเล 1,500-5,000 เมตร บางครั้งอาจเข้ามาหากินในพื้นที่เกษตรกรรมของมนุษย์ได้ ออกหาสัตว์ขนาดเล็กกว่า เช่น หนู เป็นอาหาร ออกหาอาหารทั้งในเวลากลางวันและกลางคืน ส่วนใหญ่ใช้ชีวิตอยู่ในโพรงดิน ผสมพันธุ์ในเดือนกุมภาพันธ์-พฤษภาคม ตั้งท้องนาน 35-45 วัน ออกลูกครั้งละ 4-10 ตัว

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง  สัตว์เลี้ยงลูกด้วยนม ในประเทศไทยและภูมิภาคอินโดจีน หน้า 66 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2
# เพียงพอนสีน้ำตาล
เพียงพอนสีน้ำตาล หรือ เพียงพอนเล็ก  เป็นสัตว์เลี้ยงลูกด้วยนมกินเนื้อชนิดหนึ่ง จำพวกเพียงพอน

มีรูปร่างเพรียวยาว ว่องไวปราดเปรียว มีลักษณะเด่นคือ มีสีขนแบ่งแยกกันชัดเจน โดยสีขนด้านบนลำตัวจะเป็นสีน้ำตาลแดง ส่วนด้านล่างซึ่งเป็นด้านท้องจะเป็นสีขาว ในฤดูหนาวสีขนด้านบนจะเปลี่ยนเป็นสีขาวทั้งลำตัว

มีความยาวลำตัวตั้งแต่หัวจนถึงโคนหาง 18-23 เซนติเมตร ความยาวหางประมาณ 5-7 เซนติเมตร น้ำหนักประมาณ 45-130 กรัม

มีการกระจายพันธุ์ที่กว้างขวางมากตั้งแต่ทวีปยุโรป, อเมริกาเหนือ, เอเชียตะวันตก, มณฑลเสฉวนในประเทศจีน และตอนเหนือของเวียดนาม แบ่งออกเป็นชนิดย่อยได้ถึง 19 ชนิด (ดูในตาราง)จาก ITIS.gov 

มีพฤติกรรมอาศัยและหากินตามพื้นดินเป็นหลัก โดยล่าสัตว์ขนาดเล็กกว่ากินเป็นอาหาร เช่น นก, หนู, ตุ่น, กระต่าย โดยบางครั้งจะใช้ลำตัวที่เพรียวยาวนั้นมุดเข้าไปลากจับจากในโพรงดินหรือรัง ในฤดูผสมพันธุ์จะอยู่ด้วยกันเป็นคู่ สามารถปีนต้นไม้ได้ และปราดเปรียวว่องไว บางครั้งอาจขึ้นไปนอนหลับบนต้นไม้ได้สัตว์เลี้ยงลูกด้วยนม ในประเทศไทยและภูมิภาคอินโดจีน หน้า 64 โดย กองทุนสัตว์ป่าโลก สำนักงานประเทศไทย (กรุงเทพมหานคร พ.ศ. 2543) ISBN 974-87081-5-2
# วงศ์
วงศ์ อาจหมายถึง
 ครอบครัว (family)
 วงศ์ตระกูล (kinship, lineage) คำอื่นเช่น เชื้อสาย สายสกุล วงศ์สกุล ตระกูล ญาติ เครือญาติ ความเป็นญาติ วงศาคณาญาติ ฯลฯ
 ราชวงศ์ (dynasty)
 วงศ์ (ชีววิทยา) (family)
 วงศ์ แสนสิริพันธุ์ อดีตสมาชิกสภาผู้แทนราษฏรของจังหวัดแพร่
 วงศ์ พลนิกร อดีตสมาชิกสภาผู้แทนราษฎรจังหวัดหนองคาย และอดีตรัฐมนตรีช่วยว่าการกระทรวงอุตสาหกรรม
# หมาหริ่ง
หมาหริ่ง หรือ หมาหรึ่ง  เป็นสัตว์เลี้ยงลูกด้วยนมขนาดเล็ก ในสกุล Melogale ในวงศ์เพียงพอน (Mustelidae)

เป็นสัตว์กินเนื้อขนาดเล็ก จัดเป็นแบดเจอร์สกุลหนึ่ง มีลำตัวยาวประมาณ 33-39 เซนติเมตร ส่วนหางยาว 15-21 เซนติเมตร น้ำหนักประมาณ 2 กิโลกรัม มีช่วงขาที่สั้น เล็บนิ้วกางแยกออกจากกันและมีกรงเล็บที่แหลมคม สีขนเป็นสีน้ำตาลแกมเทาจนถึงสีดำ ส่วนหัวมีสีเข้มกว่าลำตัว มีลายแถบสีขาวระหว่างตาแถบหนึ่ง ซึ่งเห็นได้ชัดเจน และมีแถบสีขาวข้างแก้มและเหนือตาจากผ่านตามแนวสันคอจรดถึงหัวไหล่

เป็นสัตว์ที่มีกลิ่นตัวรุนแรง เนื่องจากมีต่อมผลิตกลิ่นอยู่ที่อยู่ที่บริเวณใกล้ก้น ซึ่งจะผลิตกลิ่นเหม็นออกจากเมื่อถูกคุกคามหรือตกใจ จัดเป็นสัตว์ที่ปรับตัวให้เข้ากับสภาพแวดล้อมได้หลากหลายประเภท ตั้งแต่ป่าดิบ, ทุ่งหญ้า, นาข้าว จนถึงพื้นที่เกษตรกรรมต่าง ๆ ได้เป็นอย่างดี  ในตอนกลางวันจะนอนหลับพักผ่อนในโพรงดินหรือโพรงไม้ ออกหากินในเวลากลางคืน ซึ่งกินได้ทั้งพืชและสัตว์ต่าง ๆ อาทิ ผลไม้, ลูกไม้, สัตว์เลื้อยคลานและสัตว์ครึ่งบกครึ่งน้ำขนาดเล็ก, แมลง, หนู, หอยทาก เป็นต้น ซึ่งบางครั้งอาจปีนต้นไม้ขึ้นไปหากินได้

ฤดูผสมพันธุ์จะอยู่ในช่วงฤดูร้อน โดยจะอยู่ด้วยกันเป็นคู่  ตั้งท้องนานประมาณ 3 เดือน ออกลูกครั้งละ 1-3 ตัว ในราวเดือนพฤษภาคม-มิถุนายน ซึ่งในบางครั้งอาจพบอยู่ด้วยกันในโพรงเดียวประมาณ 4-5 ตัวหมาหริ่ง โดย จารุจินต์ นภีตะภัฏ

พบกระจายพันธุ์ในภูมิภาคเอเชียใต้จนถึงเอเชียอาคเนย์และเอเชียตะวันออก ในประเทศไทยพบเพียงชนิดเดียว ในปัจจุบัน แบ่งออกได้เป็น 6 ชนิด ได้แก่

 หมาหริ่งบอร์เนียว (Melogale everetti)
 หมาหริ่งจีน (Melogale moschata)
 หมาหริ่งฟอร์โมซา (Melogale subaurantiaca)
 หมาหริ่งชวา (Melogale orientalis)
 หมาหริ่งพม่า (Melogale personata) (เป็นชนิดที่พบในไทย จัดเป็นสัตว์ป่าคุ้มครอง)สัตว์ป่าคุ้มครอง
 หมาหริ่งเวียดนาม (Melogale cucphuongensis)
# แทนะนอ
แทนะนอ  เป็นเมืองในรัฐอะแลสกา สหรัฐอเมริกา ตั้งอยู่ริมฝั่งแม่น้ำแทนะนอและแม่น้ำยูคอน เมืองมีพื้นที่ 15.6 ตร.ไมล์ (40 ตร.กม.) เป็นผืนดิน 11.6 ตร.ไมล์ (30 ตร.กม.) เป็นผืนน้ำ 4.0 ตร.ไมล์ (10 ตร.กม.) หรือคิดเป็น 25.80%

จากข้อมูลประชากรในปี ค.ศ. 2000 มีประชากร 308 คน ประกอบด้วย  121 ครัวเรือน และครอบครัว 68 ครอบครัว ความหนาแน่นประชากรอยู่ที่  26.6 ต่อ ตร.ไมล์ (10.3/กม²)
# เมเคเล
เมเคเล หรือ มาคาเล  (อัมฮารา: መቐለ) เป็นเมืองทางตอนเหนือของประเทศเอธิโอเปีย ทางตะวันออกเฉียงเหนือของทะเลสาบทานา เป็นเมืองหลวงของเขตทิเกรย์ ตั้งอยู่ที่จุดพิกัด  อยู่สูงจากระดับน้ำทะเลปานกลาง 2,084 เมตร
# กุมภาพันธ์ พ.ศ. 2555
กุมภาพันธ์ พ.ศ. 2555 เป็นเดือนที่ 2 ของปี พ.ศ. 2555 วันแรกของเดือนเป็นวันพุธ วันสุดท้ายของเดือนเป็นวันพุธ
# ฮาร์ดแคนดี
ฮาร์ดแคนดี  คือ สตูดิโออัลบั้มลำดับที่ 11 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 19 เมษายน ค.ศ. 2008

รายชื่อเพลง

หมายเหตุ
  หมายถึง โปรดิวเซอร์ร่วม
  หมายถึง โปรดิวเซอร์เพิ่มเติม
  หมายถึง ผู้ทำรีมิกซ์และโปรดิวเซอร์เพิ่มเติม

ชาร์ต

 ชาร์ตประจำสัปดาห์ 
ชาร์ต (2008)ตำแหน่งสูงสุด Argentine Albums (CAPIF)1Brazilian Albums (Top Álbuns Brasil)1Chilean Albums (IFPI Chile)1Croatian International Albums (HDU) 1 European Top 100 Albums (Billboard)1Mexican Albums (Top 100 Mexico)3

 ชาร์ตประจำเดือน 
ชาร์ต (2008)ตำแหน่งสูงสุดSouth Korean Albums (RIAK)4

 ชาร์ตสิ้นปี 
ชาร์ตตำแหน่งAustralian Albums (ARIA)47Austrian Albums (Ö3 Austria)20Belgian Albums (Ultratop Flanders)22Belgian Albums (Ultratop Wallonia)25Canadian Albums (Billboard)9Croatian Combined Albums (HDU)14Danish Albums (Hitlisten)16Dutch Albums (Album Top 100)10 European Top 100 Albums (Billboard)7 Finnish Foreign Albums (Suomen virallinen lista) 6French Albums (SNEP)23 German Albums (Offizielle Top 100)14 Greek Albums (IFPI)12 Greek Foreign Albums (IFPI)2 Hungarian Albums (MAHASZ)5 Hungarian Albums & Compilations (MAHASZ)21 Italian Albums (FIMI) 7Japan Hot Albums (Billboard Japan)60 Japanese Albums (Oricon)42 Mexican Albums (Top 100 Mexico)6 Mexican English Albums (Top 100 Mexico)1Norwegian Spring Period (VG-lista) 7Spanish Albums (PROMUSICAE)30Swedish Albums (Sverigetopplistan) 14Swedish Albums & Compilations (Sverigetopplistan) 18 Swiss Albums (Schweizer Hitparade)8UK Albums (OCC)36 US Billboard 20053Worldwide Albums (IFPI)11

การรับรอง

ประวัติการวางจำหน่าย
 ภูมิภาค วันที่ รูปแบบ เม็กซิโก 19 เมษายน 2008 สหภาพยุโรป 25 เมษายน 2008 สหราชอาณาจักร 28 เมษายน 2008 12 พฤษภาคม 2008 ฉบับพิเศษ 19 พฤษภาคม 2008 สหรัฐ 29 เมษายน 2008 10 มิถุนายน 2008

หมายเหตุ
# แม่น้ำยูคอน
แม่น้ำยูคอน  เป็นแม่น้ำสายหลักทางทิศตะวันตกเฉียงเหนือของอเมริกาเหนือ มีต้นกำเนิดอยู่ในรัฐบริติชโคลัมเบีย ประเทศแคนาดา ไหลผ่านดินแดนยูคอน และส่วนปลายแม่น้ำไหลในรัฐอะแลสกา สหรัฐอเมริกา แม่น้ำมีความยาว 1,980 ไมล์ (3,190 กม.) ไหลลงทะเลเบริงบริเวณดินดอนสามเหลี่ยมยูคอน-คัสโคกวิม แม่น้ำมีอัตราการไหลเฉลี่ยที่ 6,430 ม³/วิ (227,000 ฟุต³/วิ)  ครอบคลุมพื้นที่การไหลของน้ำ 832,700 กม² (321,500 ไมล์²) โดยมีพื้นที่ 323,800 กม² (126,300 ไมล์²) ในแคนาดา หรือหากนำมาเปรียบเทียบแล้ว ครอบคลุมพื้นที่มากกว่า 25% ของรัฐเท็กซัสหรือรัฐแอลเบอร์ตา
# คาราคอล
คาราคอล  หรือเดิมชื่อ เปอร์เจวัลสค์  เป็นเมืองใหญ่เป็นอันดับ 4 ของประเทศคีร์กีซสถาน ตรงปลายสุดด้านตะวันออกของทะเลสาบอือซึก-เกิล อยู่ห่างจากชายแดนประเทศจีน 150 กิโลเมตร และอยู่ห่างจากบิชเคก เมืองหลวงของประเทศ 380 กิโลเมตร คาราคอลเป็นเมืองหลักของจังหวัดอือซึก-เกิล เมืองนี้มีพื้นที่  และมีประชากร 84,351 คนใน ค.ศ. 2021 (ทั้งสองข้อมูลรวมพื้นที่นิคม Pristan'-Przheval'sk)

ประชากร
คาราคอลเป็นเมืองที่ใหญ่เป็นอันดับสี่ของประเทศ เป็นรองเพียงบิชเคก, ออช และจาลาลาบัต เมืองนี้มีประชากรใน ค.ศ. 2021 ที่ 84,351 คน ในจำนวนนี้มี 2,829 คนอาศัยอยู่ใน Pristan'-Przheval'sk ชนกลุ่มน้อยที่มีจำนวนมากที่สุดในคาราคอลคือชาวรัสเซีย (17.0%, สำมะโน 2009) และชาวอุยกูร์ (3.9%)

ภูมิประเทศ
ภูมิอากาศ
คาราคอลจัดให้มีภูมิอากาศชื้นภาคพื้นทวีป (Dfb) ตามการแบ่งเขตภูมิอากาศแบบเคิพเพิน
# รายพระนามซาปา อินคา
อาณาจักรอินคา
มีกษัตริย์ปกครอง 8 พระองค์
ราชวงศ์เคชัว(ฮูริน)
รูปพระนามรัชกาล120pxแมนโค คาแพค ประมาณค.ศ. 1200– ค.ศ. 1230120pxชินชิ โรคา ค.ศ. 1230– ค.ศ. 1260120pxโลเก ยูปังกี ค.ศ. 1260– ค.ศ. 1290120pxเมย์ตา คาแพค ค.ศ. 1290– ค.ศ. 1320120pxคาแพค ยูปังกี ค.ศ. 1320– ค.ศ. 1350120pxอินคา โรคา ค.ศ. 1350– ค.ศ. 1580120pxยาฮัวร์ ฮัวร์แสค ค.ศ. 1380– ค.ศ. 1400120pxวิราโคชา ค.ศ. 1400– ค.ศ. 1410

จักรวรรดิอินคา
มีจักรพรรดิปกครอง 5 พระองค์

ราชวงศ์เคชัวฮาราน
รูปพระนามรัชกาล120pxปาชาคูติ ค.ศ. 1438– ค.ศ. 1471120pxทูปัก ยูปังกี ค.ศ. 1471– ค.ศ. 1493120pxเฮว์ยนา คาแพค ค.ศ. 1493– ค.ศ. 1523120pxวาสกา ค.ศ. 1523– ค.ศ. 1532120pxเอทาวัลปา ค.ศ. 1532– ค.ศ. 1533

การปกครองภายใต้สเปน
มีกษัตริย์ปกครอง 5 พระองค์ก่อนที่จะตกเป็นของสเปนอย่างเด็ดขาด
ราชวงศ์เคชัว
รูปพระนามรัชกาลทูแพค ฮวลปา ค.ศ. 1533– ค.ศ. 1533120pxแมนโค อินคา ค.ศ. 1533– ค.ศ. 1537120pxพอลลู อินคา ค.ศ. 1537– ค.ศ. 1549120pxเซร์ริ อินคา ค.ศ. 1545– ค.ศ. 1558120pxติตู คูซิ ค.ศ. 1558– ค.ศ. 1570120pxทูแพก อะมารู ค.ศ. 1532– ค.ศ. 1533

ดูเพิ่ม

จักรวรรดิอินคา
ประวัติศาสตร์เปรู

ซ
ซ
# สก็อตต์ อาร์มสตรอง (นักมวยปล้ำ)
โจเซฟ สก็อตต์ เจมส์ (Joseph Scott James) เกิด 4 พฤษภาคม ค.ศ. 1959 นักมวยปล้ำอาชีพที่เกษียณอายุและกรรมการมวยปล้ำอาชีพชาวอเมริกัน เป็นลูกชายของบ็อบ อาร์มสตรอง และพี่น้องกับแบรด, สตีฟ และไบรอัน เป็นกรรมการและผู้ผลิตที่WWEในนาม สก็อตต์ อาร์มสตรอง (Scott Armstrong)

ผลงาน
Dixieland Championship Wrestling
DCW Heavyweight Championship (1 time)
Georgia Championship Wrestling
NWA National Tag Team Championship (1 time) – with Bob Armstrong
National Wrestling Alliance
NWA World Junior Heavyweight Championship (2 times)NWA World Junior Heavyweight Title Wrestling-Titles.com Retrieved August 4, 2019
North Georgia Wrestling Association
NGWA Tag Team Championship (1 time)
NWA Wrestle Birmingham
NWA Wrestle Birmingham Tag Team Championship (1 time) – with Bob Armstrong
Peach State Wrestling
PSW United States Tag Team Championship (1 time) – with Mad Jack
Pensacola Wrestling Alliance
PWA Heavyweight Championship (1 time)
Southeastern Championship Wrestling
NWA Southeastern Tag Team Championship (1 time) – with Brad Armstrong
NWA Southeastern United States Junior Heavyweight Championship (5 times)
Southeastern Xtreme Wrestling
SXW Heavyweight Championship (1 time)
SXW Impact Championship (1 time)
Tennessee Mountain Wrestling
TMW Tag Team Championship (1 time) – with Brad Armstrong
United Championship Wrestling
UCW Tag Team Championship (1 time) – with Bob Armstrong
USA Wrestling
USA Junior Heavyweight Championship (2 times)
# เกิลส์เจเนอเรชันทัวร์
เกิลส์เจเนอเรชันทัวร์  เป็นเอเชียทัวร์คอนเสิร์ตครั้งที่ 2 ของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด โดยคอนเสิร์ตนี้เริ่มการแสดงที่โซล เกาหลีใต้ ก่อนจะทำการทัวร์ไปตามเมืองต่างๆในเอเชียอีก 4 เมืองคือ กรุงไทเป ประเทศไต้หวัน, ประเทศสิงคโปร์, เกาะฮ่องกง ประเทศจีน และปิดท้ายที่กรุงเทพมหานคร ประเทศไทย

 ความเป็นมาของคอนเสิร์ต 

SM Entertainment ต้นสังกัดของโซนยอชิแดได้ประกาศการจัดเอเชียทัวร์คอนเสิร์ตครั้งนี้อย่างเป็นทางการในช่วงเดือนมิถุนายนปีพ.ศ. 2554 เริ่มการเปิดจองบัตรเมื่อวันที่ 7 มิถุนายนผ่านทาง GMarket โดยคอนเสิร์ตในเกาหลีใต้จะจัดในวันที่ 23-24 กรกฎาคม พ.ศ. 2554

ต่อมาในวันที่ 11 ตุลาคมก็ได้มีประกาศถึงการจัดคอนเสิร์ตนี้ในประเทศสิงคโปร์ในวันที่ 9 ธันวาคม แต่เนื่องจากเมื่อเปิดจองบัตรนั้น บัตรคอนเสิร์ตได้จำหน่ายหมดในเวลาอันรวดเร็ว จึงต้องมีการเพิ่มรอบการแสดงในวันที่ 10 ธันวาคม ส่วนคอนเสิร์ตที่ฮ่องกงนั้นได้จัดขึ้นเมื่อวันที่ 15 มกราคม พ.ศ. 2555 ก่อนจะสิ้นสุดการทัวร์คอนเสิร์ตนี้ที่กรุงเทพฯ ประเทศไทย เมื่อวันที่ 12 กุมภาพันธ์ โดยเมื่อเริ่มทำการเปิดจองบัตรคอนเสิร์ตในประเทศไทยนั้น โซนยอชิแดก็ได้ทำลายสถิติการจองบัตรคอนเสิร์ตที่รวดเร็วที่สุดในประเทศไทย โดยบัตรราคาสูงสุดของคอนเสิร์ตนั้นขายหมดในเวลาเพียง 10 นาที และบัตรคอนเสิร์ตกว่า 11,000 ที่นั่งก็จำหน่ายหมดภายในเวลาเพียง 20 นาที ซึ่งถือเป็นสถิติการเปิดจองบัตรคอนเสิร์ตที่บัตรขายหมดเร็วที่สุดในประเทศไทย

ในวันที่ 12 กุมภาพันธ์ พ.ศ. 2555 ซึ่งเป็นวันแสดงคอนเสิร์ตในประเทศไทย สมาชิกของโซนยอชิแดก็ได้แจ้งว่า ประเทศไทยจะเป็นประเทศสุดท้ายในการทัวร์คอนเสิร์ตครั้งนี้

 รายการการแสดง 

 ตารางการแสดง 
 วันแสดง เมือง ประเทศ สถานที่แสดง 23 กรกฎาคม พ.ศ. 2554 โซล เกาหลีใต้ โซล โอลิมปิก ยิมนาสติก อารีนา 24 กรกฎาคม พ.ศ. 2554 9 กันยายน พ.ศ. 2554 กรุงไทเป ไต้หวัน ไทเป อารีนา  10 กันยายน พ.ศ. 2554 11 กันยายน พ.ศ. 2554 9 ธันวาคม พ.ศ. 2554 สิงคโปร์ สิงคโปร์ สิงคโปร์ อินดอร์ สเตเดี้ยม 10 ธันวาคม พ.ศ. 2554 15 มกราคม พ.ศ. 2555 ฮ่องกง จีน เอเชียเวิลด์ อารีนา 12 กุมภาพันธ์ พ.ศ. 2555 กรุงเทพมหานคร ไทย อิมแพ็ค อารีนา เมืองทองธานี